CELEX: 52011PC0757
Language: sk
Date: 2011-11-15
Title: Návrh ROZHODNUTIE RADY ktorým sa mení a predlžuje obdobie platnosti rozhodnutia 2010/371/EÚ zo 7. júna 2010 o ukončení konzultácií s Madagaskarskou republikou podľa článku 96 dohody o partnerstve AKT – ES

|

52011PC0757

	DÔVODOVÁ SPRÁVAPo ukončení konzultácií podľa článku 96 dohody o partnerstve AKT–ES (č. 2010/371/EÚ)[1] rozhodla Rada Európskej únie 7. júna 2010 o prijatí „primeraných opatrení“ voči Madagaskarskej republike v trvaní 12 mesiacov. Rozhodnutím Rady č. 2010/324/EÚ z 30. mája 2011 bola dohoda predĺžená do 6. decembra 2011[2].Primerané opatrenia prijaté na základe rozhodnutia 2010/371/EÚ konkrétne zahŕňajú pozastavenie rozpočtovej podpory a vykonávania národného indikatívneho programu v rámci 10. ERF, ako aj pozastavenie činností a platieb v rámci 9. ERF, do ktorých je zapojená priamo vláda a jej agentúry. Súčasťou týchto opatrení bolo, že Komisia prevzala funkciu národného schvaľovacieho úradníka ERF. Tieto opatrenia však nemajú vplyv na príspevky na humanitárne operácie ani na niektoré projekty, z ktorých bude mať priamy prospech obyvateľstvo.Výsledkom snáh, ktoré s podporou sprostredkovateľov Juhoafrického rozvojového spoločenstva (SADC) počas celého trvania krízy vynakladali AÚ, EÚ a iní medzinárodní partneri, bol „plán realizácie“ na zastavenie krízy na Madagaskare, ktorý 17. septembra 2011 podpísala väčšina popredných politických strán Madagaskaru. Tento dokument predstavuje záväzky, ktoré sa signatári zaviazali splniť v prospech neutrálneho, inkluzívneho a konsenzuálneho procesu prechodu, ktorého výsledkom by mali byť dôveryhodné, slobodné a transparentné voľby umožňujúce návrat k ústavnému poriadku na Madagaskare.Podpísanie tohto „plánu realizácie“ je v skutočnosti prvým dôležitým krokom, ktorý však ešte musí byť potvrdený účinným a rýchlym vykonaním v súlade s kritériami, ktoré boli v samotnom pláne stanovené. V takomto prípade by Únia mala byť pripravená podporiť proces prechodu, ako to aj počas krízy tvrdila, a ak sa ten bude pozitívne vyvíjať, mohla by tiež prijať opatrenia na postupné oživenie našej rozvojovej spolupráce.Zmena primeraných opatrení, ktoré sú ustanovené v prílohe k rozhodnutiu Rady 2010/371/EÚ zo 7. júna 2010, rovnako ako aj predĺženie trvania ich platnosti o 12 mesiacov, je vzhľadom na tento pozitívny vývoj a v záujme zamedzenia vzniku právneho vákua od 6. decembra 2011 opodstatnená.Navrhuje sa zaslať dočasnému prezidentovi nový list, v ktorom by bol informovaný o prijatí tohto rozhodnutia a ktorý by obsahoval rámec vzájomných záväzkov s jasnou formuláciou opatrení, ktoré sa Únia zaviazala prijať hneď po tom, ako madagaskarská strana splní svoje záväzky v súvislosti so základnými kritériami prechodu alebo v súvislosti s tými, ktoré by mohli na základe dohody vyplynúť v priebehu politického dialógu, ktorý by obe strany mohli nadviazať. Cieľom návrhu nového listu je vyslať z Únie jasný signál na účel podpory úradov na Madagaskare a všetkých partnerských strán participujúcich na „pláne realizácie“, aby znásobili svoje úsilie pri jeho uplatňovaní.Rozhodnutie, ktoré sa má prijať, je možné kedykoľvek preskúmať, čo by umožnilo ho zmeniť v závislosti od politického vývoja krajiny a od pokroku alebo absencie pokroku pri vykonávaní plánu realizácie.2011/0343 (NLE)NávrhROZHODNUTIE RADYktorým sa mení a predlžuje obdobie platnosti rozhodnutia 2010/371/EÚ zo 7. júna 2010 o ukončení konzultácií s Madagaskarskou republikou podľa článku 96 dohody o partnerstve AKT – ESRADA EURÓPSKEJ ÚNIE,so zreteľom na Zmluvu o fungovaní Európskej únie,so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000[3] a revidovanú v Ouagadougou, Burkina Faso, 22. júna 2010[4] (ďalej len „Dohoda o partnerstve medzi krajinami AKT−ES“), a najmä na jej článok 96,so zreteľom na internú dohodu medzi zástupcami vlád členských štátov, ktorí sa stretli v rámci Rady, o opatreniach, ktoré sa majú prijať, a postupoch, ktoré sa majú dodržiavať pri implementácii dohody o partnerstve štátov AKT – ES[5], a najmä na jej článok 3,so zreteľom na návrh Európskej komisie,so zreteľom na návrh vysokej predstaviteľky Únie pre zahraničné veci a bezpečnostnú politiku,keďže:1.  Rozhodnutie 2010/371/EÚ[6] zo 7. júna 2010 o ukončení konzultácií s Madagaskarom v súlade s článkom 96 Dohody o partnerstve medzi krajinami AKT−ES bolo prijaté na účely vykonania primeraných opatrení ako dôsledku porušenia podstatných prvkov uvedených v článku 9 tejto Dohody o partnerstve medzi krajinami AKT−ES.2.  Vykonávanie týchto opatrení bolo predĺžené rozhodnutím 2011/324/EÚ[7] z 30. mája 2011 do 6. decembra 2011, keďže po uplynutí lehoty 12 mesiacov madagaskarské strany plán realizácie týkajúci sa konsenzuálneho prechodu nepodpísali, a Juhoafrické rozvojové spoločenstvo, Africká únia a medzinárodné spoločenstvo ho ani neschválili.3.  Vďaka značnému úsiliu všetkých politických strán Madagaskaru a sprostredkovateľom z Juhoafrického rozvojového spoločenstva podpísala 17. septembra 2011 väčšina hlavných politických predstaviteľov Madagaskaru „plán realizácie“ na pomoc Madagaskaru dostať sa z krízy. Tento plán realizácie predstavuje záväzky, ktoré sa signatári zaviazali splniť v prospech neutrálneho, inkluzívneho a konsenzuálneho procesu prechodu, ktorého výsledkom by mali byť dôveryhodné, slobodné a transparentné voľby umožňujúce návrat k ústavnému poriadku.4.  Z toho dôvodu by sa mali platné primerané opatrenia zmeniť s cieľom umožniť Únii podporiť proces prechodu, pod podmienkou, že madagaskarská strana splní záväzky súvisiace s kritériami „plánu realizácie“ alebo záväzky, na ktorých by sa mohlo dohodnúť počas možného politického dialógu medzi madagaskarskou vládou a Európskou úniou.5.  Obdobie uplatňovania rozhodnutia 2010/371/EÚ zmeneného rozhodnutím 2011/324/EÚ sa skončí 6. decembra. Primerané opatrenia zmenené daným rozhodnutím by sa mali uplatňovať počas obdobia 12 mesiacov bez toho, aby bolo dotknuté jeho pravidelné preskúmavanie počas tohto obdobia,PRIJALA TOTO ROZHODNUTIEČlánok 1Rozhodnutie 2010/371/EÚ predĺžené rozhodnutím 2011/324/EÚ sa mení a dopĺňa takto:1. Opatrenia uvedené v liste, ktorý je súčasťou prílohy k rozhodnutiu 2010/371/EÚ zo 7. júna 2010, sa nahrádzajú opatreniami uvedenými v prílohe k tomuto rozhodnutiu.2. V článku 3 rozhodnutia 2010/371/EÚ sa druhá veta nahrádza takto: „Toto rozhodnutie zostáva v platnosti do 6. decembra 2012, a to bez toho, aby bolo dotknuté jeho pravidelné preskúmavanie počas tohto obdobia.“Článok 2Toto rozhodnutie nadobúda účinnosť dňom jeho prijatia.V BruseliZa RadupredsedaPrílohaV BruseliNÁVRH LISTU DOČASNÉMU PREZIDENTOVIVážený pán prezident,Európska únia kladie veľký dôraz na ustanovenia článku 9 dohody o partnerstve AKT-ES. Kľúčovými prvkami dohody o partnerstve sú dodržiavanie ľudských práv, demokratických zásad a právneho štátu, čo predstavuje aj základ našich vzájomných vzťahov.Európska únia Vás listom zo 16. júna 2011 informovala o svojom rozhodnutí 2010/324/EÚ z 30. mája 2010 predĺžiť do 6. decembra 2011 primerané opatrenia v zmysle článku 96 ods. 2 písm. c) tejto dohody zo 7. júna 2010 prijaté voči Madagaskaru.Európska únia od tohto dátumu veľmi pozorne sledovala politickú situáciu vo Vašej krajine a aktívne podporovala úsilie v sprostredkovaní, ktoré vynakladajú najmä Juhoafrické rozvojové spoločenstvo (SADC) a iní africkí partneri, vďaka čomu nakoniec došlo 17. septembra 2011 k podpísaniu „plánu realizácie“, zmeneného a doplneného po samite SADC z 11. – 12. júna 2011.Európska únia tento podpis uvítala a zároveň pripomenula, že je naďalej pripravená politicky a finančne podporiť proces prechodu v odpovedi na možné výzvy zo strany SADC a Africkej únie a, v úzkej spolupráci s medzinárodným spoločenstvom.Tento záväzok Európskej únie je podmienený dodržaním nižšie uvedených záväzkov madagaskarskou stranou:Záväzky madagaskarskej strany | Záväzky Európskej únie |Podpis plánu realizácie | Vyhlásenie spravodajkyne vysokej predstaviteľky/podpredsedníčky Ashtonovej (Kladná odpoveď vítajúca podpis a vyjadrujúca pripravenosť politicky a finančne podporiť uplatnenie prechodu pod podmienkou jeho plnenia). Prvé kontakty na vysokej úrovni s madagaskarskými úradmi (návšteva dvoch madagaskarských ministrov) Určenie/formulácia podporných programov pre ohrozené skupiny obyvateľstva v rámci 10. ERF a rozpočtových línií Určenie programov rozvojovej spolupráce a podpory prechodu v rámci 10. ERF a rozpočtových línií |Vymenovanie premiéra na základe konsenzu a vlády národnej jednoty | Uznanie legitimity prezidenta a prechodnej vlády Madagaskaru, ktorá umožní veľvyslancovi Únie na Madagaskare predložiť poverovacie listiny Zvolanie prvého plenárneho zasadnutia politického dialógu podľa článku 8 dohody z Cotonou (diskusia o podmienkach a spôsobe postupného obnovenia spolupráce) Konzultácia s SADC a AÚ s cieľom podporiť prechod (vrátane záruky za „plán realizácie“ a prvých vykonávacích opatrení) a/alebo zvolanie Medzinárodnej kontaktnej skupiny pre Madagaskar, kladná odpoveď a aktívna účasť Únie s cieľom koordinovať spoločnú odpoveď medzinárodného spoločenstva Formulácia programov rozvojovej spolupráce a podpory prechodu v rámci 10. ERF a rozpočtových línií |Ustanovenie prechodného parlamentu a Nezávislej národnej volebnej komisie (CENI) a vypracovanie a vykonanie s podporou OSN (volebná hodnotiaca správa) vierohodného volebného rámca | Ak bude správa misie pre hodnotenie priebehu volieb OSN posúdená ako uspokojujúca a volebný kalendár ako realistický: Zahrnutie Madagaskaru na zoznam prioritných krajín pre volebnú pozorovateľskú misiu EÚ v roku 2012, a teda potvrdenie vôle Únie vyslať volebnú pozorovateľskú misiu EÚ s ohľadom na finančné možnosti a vyšetrovaciu misiu Určenie a formulácia podporných volebných opatrení v rámci rôznych nástrojov, najmä Nástroja stability, v závislosti od finančných možností |Prijatie zákona o amnestii schváleného prechodným parlamentom a prijatie zákona v parlamente o definícii podmienok uskutočnenia demisie prechodného prezidenta, premiéra a členov vlády, pokiaľ sa rozhodnú kandidovať vo voľbách | Druhé plenárne zasadnutie politického dialógu podľa článku 8 dohody z Cotonou (pokračovanie diskusie o podmienkach a spôsobe postupného obnovenia spolupráce) Určenie/formulácia podporných opatrení pre národné zmierenie a demokratizáciu |Konanie parlamentných a prezidentských volieb | Vyslanie volebnej pozorovateľskej misie EÚ s ohľadom na finančné možnosti |Vyhlásenie výsledkov volieb a návrat k ústavnému poriadku | Vyhlásenie vysokej predstaviteľky/podpredsedníčky Ashtonovej o priebehu a výsledkoch volieb oceňujúce ich vierohodnosť V prípade pozitívneho scenára začatie postupu zrušenia rozhodnutia podľa článku 96 dohody z Cotonou a rozhodnutia Európskej komisie o prevzatí funkcií národného schvaľovacieho úradníka Vykonanie opatrení na obnovenie rozvojovej spolupráce (ERF a rozpočtových línií) |Sú vymenovaní nový prezident, vláda a parlament | Vyhlásenie Únie prostredníctvom vysokej predstaviteľky/podpredsedníčky Ashtonovej a komisára Piebalgsa vítajúce návrat k ústavnému poriadku a potvrdzujúci celkovú normalizáciu vo vzťahoch EÚ-Madagaskar s úplným obnovením rozvojovej spolupráce Zrušenie rozhodnutia podľa článku 96 dohody z Cotonou a rozhodnutia Európskej komisie o prevzatí funkcií národného schvaľovacieho odborníka |Vyzývame Vás, ako aj všetkých politických partnerov na Madagaskare, aby ste s čo najväčšou vytrvalosťou vyvíjali úsilie na čo najrýchlejšie uplatnenie plánu realizácie, a tým Európskej únii umožnili podporiť konsenzuálny a neutrálny proces prechodu na pomoc Madagaskaru dostať sa z krízovej situácie. Ide o proces, ktorý má viesť k slobodným a dôveryhodným voľbám umožňujúcim opätovné nastolenie ústavného poriadku.Vzhľadom na vyššie uvedené dôvody sa Európska únia rozhodla nahradiť opatrenia uvedené v liste, ktorý je súčasťou prílohy k rozhodnutiu 2010/371/EÚ zo 7. júna 2010 a ktorý Vám bol zaslaný 16. júna 2010, týmito primeranými opatreniami:- humanitárna a naliehavá pomoc nie je dotknutá,- Európska komisia môže realizovať niektoré projekty a programy, z ktorých bude mať priamy prospech obyvateľstvo,- rozpočtová podpora ustanovená v národných indikatívnych programoch (NIP) 9. a 10. Európskeho rozvojového fondu (ERF) sa pozastavuje,- projekty a programy prebiehajúce v rámci 9. ERF sa budú naďalej vykonávať s výnimkou činností a platieb priamo v prospech vlády a jej agentúr s možnou revíziou v závislosti od vývoja politickej situácie. Zmeny a doplnenia a dodatky k platným zmluvám sa budú posudzovať jednotlivo,- regionálne projekty sa budú vyhodnocovať jednotlivo,- vykonávanie národného indikatívneho programu v rámci 10. ERF je podmienené dodržiavaním záväzkov madagaskarskou stranou, ktoré sú vymedzené vo vyššie uvedenom rámci, pričom na toto dodržiavanie záväzkov bude Európska únia postupne reagovať, pokiaľ ide o realizáciu podporných programov pre obyvateľstvo, podporu prechodu a nakoniec úplného obnovenia rozvojovej spolupráce s Madagaskarom.Tieto opatrenia ostanú v platnosti počas obdobia 12 mesiacov, avšak budú sa môcť kedykoľvek s ohľadom na pozitívny alebo negatívny vývoj politickej situácie na Madagaskare preskúmavať.S úctou,Za Európsku úniuCatherine ASHTON Andris PIEBALGS[1] Ú. v. EÚ L 169, 3.7.2010, s. 13.[2] Ú. v. EÚ L 146, 1.6.2011, s. 2.[3] Ú. v. ES L 317, 15.12.2000, s. 3.[4] Ú. v. EÚ L 287, 4.11.2010, s. 3.[5] Ú. v. ES L 317, 15.12.2000, s. 376.[6] Ú. v. EÚ L 169, 3.7.2010, s. 13.[7] Ú. v. EÚ L 146, 1.6.2011, s. 2.